CELEX: C2007/199/22
Language: el
Date: 2007-08-25 00:00:00
Title: Υπόθεση C-420/05 P: Διάταξη του Δικαστηρίου της 15ης Μαΐου 2007 — Ricosmos BV κατά Επιτροπής των Ευρωπαϊκών Κοινοτήτων (Αναίρεση — Τελωνειακός κώδικας — Πράξη εξωτερικής κοινοτικής διαμετακόμισης — Διαγραφή εισαγωγικών δασμών — Προϋποθέσεις — Τήρηση των προθεσμιών — Δικαιώματα άμυνας — Αρχή της αναλογικότητας — Έννοια της πρόδηλης αμέλειας — Αίτηση αναιρέσεως εν μέρει προδήλως απαράδεκτη και εν μέρει προδήλως αβάσιμη)

25.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 199/13
            
         Διάταξη του Δικαστηρίου της 15ης Μαΐου 2007 — Ricosmos BV κατά Επιτροπής των Ευρωπαϊκών Κοινοτήτων
   (Υπόθεση C-420/05 P) (1)
   
   (Αναίρεση - Τελωνειακός κώδικας - Πράξη εξωτερικής κοινοτικής διαμετακόμισης - Διαγραφή εισαγωγικών δασμών - Προϋποθέσεις - Τήρηση των προθεσμιών - Δικαιώματα άμυνας - Αρχή της αναλογικότητας - Έννοια της πρόδηλης αμέλειας - Αίτηση αναιρέσεως εν μέρει προδήλως απαράδεκτη και εν μέρει προδήλως αβάσιμη)
   (2007/C 199/22)
   Γλώσσα διαδικασίας: η ολλανδική
   Διάδικοι
   
      Αναιρεσείουσα: Ricosmos BV (εκπρόσωπος: J.H. Peek, advocaat)
   
      Αντίδικος κατ' αναίρεση: Επιτροπή των Ευρωπαϊκών Κοινοτήτων (εκπρόσωποι: B. Stromsky και M. van Beek)
   Αντικείμενο της υποθέσεως
   Αίτηση αναιρέσεως κατά της αποφάσεως του Πρωτοδικείου (πρώτο τμήμα) της 13ης Σεπτεμβρίου 2005, T-53/02, Ricosmos BV κατά Επιτροπής, με την οποία το Πρωτοδικείο απέρριψε το αίτημα περί ακυρώσεως της αποφάσεως της Επιτροπής REM 09/00, της 16ης Νοεμβρίου 2001, με την οποία η Επιτροπή επισήμανε στις ολλανδικές αρχές ότι δεν συντρέχει λόγος να διαγραφούν οι εισαγωγικοί δασμοί επί φορτίου τσιγάρων με προορισμό την Τσεχική Δημοκρατία, με την αιτιολογία ότι η απάτη που διαπράχθηκε από τρίτους στο πλαίσιο μιας πράξεως εξωτερικής κοινοτικής διαμετακομίσεως δεν συνιστά ειδική κατάσταση που να δικαιολογεί τη διαγραφή των εισαγωγικών δασμών.
   Διατακτικό της αποφάσεως
   Το Δικαστήριο διατάσσει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει τη Ricosmos BV στα δικαστικά έξοδα.
            
         
      (1)  ΕΕ C 48 της 25.2.2006.